CELEX: 32020R2178
Language: hu
Date: 2020-12-15 00:00:00
Title: A Bizottság (EU) 2020/2178 végrehajtási rendelete (2020. december 15.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról szóló (EU) 2020/1433 bizottsági végrehajtási rendelet helyesbítéséről („Pouligny-Saint-Pierre” [OEM])

2020.12.22.   
               
               
                  HU
               
               
                  Az Európai Unió Hivatalos Lapja
               
               
                  L 433/31
               
            
         A BIZOTTSÁG (EU) 2020/2178 VÉGREHAJTÁSI RENDELETE
         (2020. december 15.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról szóló (EU) 2020/1433 bizottsági végrehajtási rendelet helyesbítéséről („Pouligny-Saint-Pierre” [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:
         
                     (1)
                  
                  
                     2020. október 5-én a Bizottság az 1151/2012/EU rendelet 52. cikke (2) bekezdésének megfelelően elfogadta a „Pouligny-Saint-Pierre” (OEM) elnevezéshez tartozó termékleírás módosításának jóváhagyásáról szóló (EU) 2020/1433 végrehajtási rendeletet (2). A Franciaország által egyes gazdasági szereplőknek biztosított, az 1151/2012/EU rendelet 15. cikkének (4) bekezdése szerinti átmeneti időszakra való hivatkozás tévedésből kimaradt az (EU) 2020/1433 rendeletből.
                  
               
                     (2)
                  
                  
                     2018. december 20-i levelükben a francia hatóságok arról tájékoztatták a Bizottságot, hogy az 1151/2012/EU rendelet 15. cikkének (4) bekezdése alapján, a „Pouligny-Saint-Pierre” oltalom alatt álló eredetmegjelölés termékleírásának módosításáról szóló, a Francia Köztársaság Hivatalos Lapjában (Journal Officiel de la République française) 2018. december 8-án közzétett, 2018. november 22-i kormányrendeletnek megfelelően 2025. június 30-ig tartó átmeneti időszakot engedélyeztek 8 olyan, Franciaország területén székhellyel rendelkező gazdasági szereplőnek, amelyek teljesítik az említett cikkben foglalt feltételeket.
                  
               
                     (3)
                  
                  
                     A nemzeti felszólalási eljárás során 8 kifogás érkezett, amelyek mindegyike a tejtermelés feltételeire, pontosabban arra vonatkozott, hogy nem lehet betartani a termékleírásban meghatározott földrajzi területről származó takarmány szintjét; a termékleírás szerint „a földrajzi területen előállított takarmány (takarmány + kiegészítő takarmány) az állomány teljes éves takarmányadagjának legalább 75 %-át teszi ki”. Ezek a gazdasági szereplők a kérelem benyújtását megelőző legalább öt évben folyamatosan jogszerűen forgalmazták a „Pouligny-Saint-Pierre” terméket, és teljesítik az 1151/2012/EU rendelet 15. cikkének (4) bekezdésében meghatározott feltételeket. Ennek keretében 2025. június 30-ig tartó átmeneti időszakot engedélyeztek számukra, amelyeket most a Bizottságnak jóvá kell hagynia.
                  
               
                     (4)
                  
                  
                     Az érintett gazdasági szereplők a következők: Earl de Vesche (SIRET: 50317689300017); Ferme des Ages (SIRET: 19360598700026); Gaec de Villiers (SIRET: 41293309500017); Jean Barrois (SIRET: 33452601900016); Earl des Grands vents (SIRET: 52325005800014); Earl du Start Chiebe (SIRET: 50979878100019); Gaec de la Custière (SIRET: 31928251300013); GAEC des Chinets (SIRET: 35328804600017).
                  
               
                     (5)
                  
                  
                     Az (EU) 2020/1433 végrehajtási rendeletet ezért ennek megfelelően helyesbíteni kell,
                  
               ELFOGADTA EZT A RENDELETET:
         
            1. cikk
            Az (EU) 2020/1433 végrehajtási rendelet a következő cikkel egészül ki:
            
               
                  „1a. cikk
                  Az 1. cikk értelmében biztosított oltalom a Franciaország által az 1151/2012/EU rendelet 15. cikkének (4) bekezdése alapján, a „Pouligny-St-Pierre” oltalom alatt álló eredetmegjelölések termékleírásának módosításáról szóló, a Francia Köztársaság Hivatalos Lapjában 2018. december 8-án közzétett, 2018. november 22-i kormányrendeletnek megfelelően engedélyezett átmeneti időszakban érvényes azokra a gazdasági szereplőkre, amelyek teljesítik az említett cikkben foglalt feltételeket.”
               
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 15-én.
            
               
                  a Bizottság részéről,
               
               
                  az elnök nevében,
               
               Janusz WOJCIECHOWSKI
               
                  a Bizottság tagja
               
            
         
         
            (1)  HL L 343., 2012.12.14., 1. o.
         
         
            (2)  A Bizottság (EU) 2020/1433 végrehajtási rendelete (2020. október 5.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Pouligny-Saint-Pierre” [OEM]) (HL L 331., 2020.10.12., 19. o.).